Asetus luotsi-, tulli- ja postilipuista 1918
Suomen asetuskokoelma 13.9.1918/117.

Asetus luotsi-, tulli- ja postilipuista.

Annettu Helsingissä, 13 päivänä syyskuuta 1918.

Suomen lipusta 29 päivänä toukokuuta 1918 annetun lain nojalla on Suomen Senaatti, Kauppa- ja Teollisuustoimituskunnan esittelyssä, määrännyt, että merenkulku- ja kauppalippu, jota käytetään luotsi-, tulli- ja postilippuna on varustettava seuraavilla merkeillä:

a) luotsilippu: mustan ruorirattaan ympäröimällä Suomen vaakunalla, joka sijoitetaan lipun tangon viereisen ylemmän valkoisen alan keskelle;

b) postilippu: kahdella toistaan leikkaavalla keltaisella mustareunaisella postitorvella, jotka sijoitetaan lipun tangon viereiselle ylemmälle valkoiselle alalle siten, että merkki sen pituussuuntaan nähden on alan keskellä ja korkeussuuntaan nähden niin että sen yläreuna on 6/16 ja alareuna 12/61 yksikkömittaa lipun ylälaidasta;

c) tullilippu: kahden toistansa leikkaavan mustan merkuriussauvan väliin asetetulla Suomen vaakunalla, joka sijoitetaan lipun tangon viereisen ylemmän valkoisen alan keskelle.

Tätä kaikki asianosaiset noudattakoot.

Helsingissä, 13 päivänä syyskuuta 1918.

Suomen Senaatti:

E. N. SETÄLÄ.

HEIKKI RENVALL.

SAMULI SARIO.

JALMAR CASTRÉN.

H. G. PALOHEIMO.

</div>

Katso myös
Tämän asetuksen kumosi Asetus luotsi-, posti- ja tullilipuista 1939

Säädökset 1918
Liput